Blaze7451/Wiki-th-20250601 huggingface dataset:
พระราชพิธีมหามงคลเฉลิมพระชนมพรรษา 5 รอบ

พระราชพิธีมหามงคลเฉลิมพระชนมพรรษา 5 รอบ เป็นงานเฉลิมพระเกียรติที่รัฐบาลจัดขึ้นเนื่องในโอกาสมหามงคลเฉลิมพระชนมพรรษาครบ 5 รอบ (60 พรรษา) ของพระมหากษัตริย์ พระอัครมเหสี และสยามมกุฎราชกุมารของไทย อาจหมายถึง (พระนามต่อท้ายในที่นี้หมายถึงพระนามในขณะจัดงานพระราชพิธีนั้น ๆ ขึ้น)- พระราชพิธีมหามงคลเฉลิมพระชนมพรรษา 5 รอบ 10 กันยายน 2465 ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า- พระราชพิธีมหามงคลเฉลิมพระชนมพรรษา 5 รอบ 20 ธันวาคม 2507 ของสมเด็จพระนางเจ้ารำไพพรรณี พระบรมราชินี- พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 ของพระบาทสมเด็จพระมหาภูมิพลอดุลยเดชมหาราช บรมนาถบพิตร- พระราชพิธีมหามงคลเฉลิมพระชนมพรรษา 5 รอบ 12 สิงหาคม 2535 ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง- พระราชพิธีมหามงคลเฉลิมพระชนมพรรษา 5 รอบ 28 กรกฎาคม 2555 ของพระบาทสมเด็จพระวชิรเกล้าเจ้าอยู่หัว
นอกจากนี้ ยังมีการใช้คำว่า พระราชพิธีฉลองพระชนมายุ 5 รอบพระราชพิธีฉลองพระชนมายุ 5 รอบ เพื่อใช้เรียกงานเฉลิมพระเกียรติลักษณะเดียวกันของพระบรมวงศานุวงศ์พระองค์อื่น ๆ ดังนี้- พระราชพิธีฉลองพระชนมายุ 5 รอบ 28 เมษายน 2466 ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 5 รอบ 29 มิถุนายน 2484 ในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 5 รอบ 21 ตุลาคม 2503 ในสมเด็จพระศรีนครินทราบรมราชชนนี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 5 รอบ 15 เมษายน 2508 ในพระนางเจ้าสุวัทนา พระวรราชเทวี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 5 รอบ 6 พฤษภาคม 2526 ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 5 รอบ 24 พฤศจิกายน 2528 ในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี (ไม่มีตราสัญลักษณ์และธงตราสัญลักษณ์เผยแพร่)
*พระราชพิธีฉลองพระชนมายุ 5 รอบ 5 เมษายน 2554 ในทูลกระหม่อมหญิงอุบลรัตนราชกัญญา สิริวัฒนาพรรณวดี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 5 รอบ 2 เมษายน 2558 ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี- พระราชพิธีฉลองพระชนมายุ 5 รอบ 4 กรกฎาคม 2560 ในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี (ไม่มีตราสัญลักษณ์และธงตราสัญลักษณ์เผยแพร่)

**ดูเพิ่ม**
 พระราชพิธีมหามงคลเฉลิมพระชนมพรรษา 3 รอบ- พระราชพิธีมหามงคลเฉลิมพระชนมพรรษา 4 รอบ- พระราชพิธีมหามงคลเฉลิมพระชนมพรรษา 6 รอบ- พระราชพิธีมหามงคลเฉลิมพระชนมพรรษา 80 พรรษา- พระราชพิธีมหามงคลเฉลิมพระชนมพรรษา 7 รอบ- พระราชพิธีมหามงคลเฉลิมพระชนมพรรษา 90 พรรษา
สนามกีฬาโอลิมปิกนิลตง ซังตุส

สนามกีฬาโอลิมปิกนิลตง ซังตุส (Estádio Olímpico Nilton Santos) หรือมีชื่อเดิมว่า สนามกีฬาโอลิมปิกโฌเอา อาเวลังฌี (Estádio Olímpico João Havelange) เป็นสนามกีฬาอเนกประสงค์ ตั้งอยู่ที่ย่านเอ็งเฌญูจีเด็งตรูในเมืองรีโอเดจาเนโร ประเทศบราซิล โดยมากมักใช้เป็นสนามแข่งกีฬาฟุตบอลและกรีฑา และเป็นสนามกีฬาเหย้าของสโมสรฟุตบอลบอตาโฟกู ชื่อของสนามกีฬาเดิมตั้งเป็นเกียรติแก่โฌเอา อาเวลังฌี ประธานฟีฟ่าระหว่าง ค.ศ. 1974–1998
สนามกีฬาแห่งนี้จะใช้เป็นสนามแข่งกรีฑาในโอลิมปิกฤดูร้อน 2016, พาราลิมปิกฤดูร้อน 2016 และมิลิทรีเวิลด์เกมส์ 2011 สนามกีฬาสามารถเพิ่มความจุได้ถึง 60,000 คน

**อ้างอิง**
หมวดหมู่:สนามกีฬาในรีโอเดจาเนโร
หมวดหมู่:สนามกีฬาในโอลิมปิกฤดูร้อน 2016
หมวดหมู่:สนามกีฬาโอลิมปิก
รายพระนามพระมหากษัตริย์ที่มีพระราชทรัพย์มากที่สุดในโลก

นี่คือรายพระนาม พระมหากษัตริย์ที่มีพระราชทรัพย์มากที่สุดในโลก ตามประมาณโดยวารสาร CEOWORLD ใน ค.ศ. 2019 และ Business Insider ใน ค.ศ. 2018 ตามมูลค่าสินทรัพย์สุทธิส่วนพระองค์ โดยไม่นับรวมทรัพย์สินอันเป็นของรัฐหรือรัฐบาล ในหน่วยเงินดอลลาร์สหรัฐ

**ดูเพิ่ม**
 รายชื่อครอบครัวที่รวยที่สุด

**อ้างอิง**
ร่ำรวยที่สุด
หมวดหมู่:รายพระนามพระบรมวงศานุวงศ์
ชนชั้นเจ้า
สโมสรฟุตบอลโปร์ตู

ฟูเตบอลกลูบึดูโปร์ตู (Futebol Clube do Porto) หรือ สโมสรฟุตบอลโปร์ตู (FC Porto หรือย่อว่า Porto หรือ FCP) เป็นสโมสรกีฬาหลายประเภทของโปรตุเกส จากเมืองโปร์ตู ถึงแม้ว่าสโมสรจะประสบกับกีฬาหลากหลายประเภท แต่มักรู้จักที่สุดกับกีฬาฟุตบอล สโมสรก่อตั้งที่เมืองโปร์ตูเมื่อวันที่ 28 กันยายน ค.ศ. 1893 เป็นหนึ่งในสามของสโมสรฟุตบอลใหญ่ในโปรตุเกส (อีก 2 สโมสรคือไบฟีกาและสปอร์ติงซีพี)
สโมสรฟุตบอลโปร์ตู ถือเป็นสโมสรโปรตุเกสที่ประสบความสำเร็จที่สุดในการแข่งขันระหว่างประเทศ กับชัยชนะ 7 ครั้ง และเป็นสโมสรที่ประสบความสำเร็จเป็นอันดับ 2 ในลีกโปรตุเกส กับชัยชนะ 62 ครั้ง เป็นรองไบฟีกาที่ชนะ 66 ครั้ง 
สโมสรเป็นหนึ่งในสมาชิกที่ร่วมก่อตั้งปรีไมราลีกา ในปี ค.ศ. 1933 ร่วมกับไบฟีกาและสปอร์ติง และเป็นสโมสรที่ไม่เคยตกชั้นจากลีกอันดับสูงสุดของฟุตบอลโปรตุเกส และยังเป็นหนึ่งในสมาชิกกลุ่ม จี-14 ที่ปัจจุบันเลิกไปแล้ว และเป็นหนึ่งในสมาคมสโมสรยุโรป (เป็นหนึ่งในผู้ก่อตั้งเช่นกัน)

**ผู้เล่น**

**ชุดปัจจุบัน**

**อ้างอิง**

**แหล่งข้อมูลอื่น**
 FCPorto
หมวดหมู่:สโมสรฟุตบอลในประเทศโปรตุเกส
ป
ป
ป
ป
หมวดหมู่:การอ่าน

หมวดหมู่:ทักษะมนุษย์
หมวดหมู่:การศึกษา
อ่าน
หมวดหมู่:ภาษาศาสตร์
หมวดหมู่:วรรณกรรม
หมวดหมู่:งานอดิเรก
แม่แบบ:เหตุการณ์ปัจจุบัน/2554 กรกฎาคม 30

*พรสวรรค์ กระทิงแดงยิม ชนะคะแนนอย่างไม่เป็นเอกฉันท์ ต่อ มูฮัมหมัด ราชมัน แชมป์โลกชาวอินโดนีเซีย ได้ตำแหน่งแชมป์โลกรุ่นมินิมั่มเวต สมาคมมวยโลก (WBA) ไปครอง ในการชกที่สตูดิโอ 5 สถานีโทรทัศน์อินโดนีเซีย กรุงจาการ์ตา ประเทศอินโดนีเซีย  (สยามสปอร์ต) 
}
ชเว ยองซอก (แก้ความกำกวม)

ชเว ยองซอก (최영석) ในภาษาเกาหลีอาจหมายถึง:- ชเว ยองซอก - โค้ชเทควันโดทีมชาติไทย- ชเว ยองซอก - ผู้ดูแลชองวาแด
เอชทีทีพีเอส

alt=https://
เกณฑ์วิธีขนส่งข้อความหลายมิติแบบมั่นคง หรือ เอชทีทีพีเอส (Hypertext Transfer Protocol Secure: HTTPS) เป็นการผสม Hypertext Transfer Protocol เข้ากับโพรโทคอล SSL/TLS เพื่อสร้างการสื่อสารแบบเข้ารหัส และความสามารถในการระบุเว็บเซิร์ฟเวอร์ว่าปลอดภัย การเชื่อมต่อแบบ HTTPS มักใช้สำหรับการทำธุรกรรมทางการเงินบนเว็บ และการทำธุรกรรมที่ต้องรักษาเป็นของลับในระบบสารสนเทศของบริษัท

**ประวัติ**
เน็ตสเคปคอมมิวนิเคชันส์ สร้าง HTTPS ขึ้นในปี ค.ศ. 1994 สำหรับเว็บเบราว์เซอร์ เน็ตสเคป แนวิเกเตอร์ แรกเริ่มเดิมที HTTPS ใช้โพรโทคอล SSL ต่อมา SSL ได้พัฒนากลายเป็น Transport Layer Security (TLS) รุ่นปัจจุบันของ HTTPS ถูกกำหนดอย่างเป็นทางการโดย RFC 2818 ในเดือนพฤษภาคม 2000

**อ้างอิง**

**แหล่งข้อมูลอื่น**
  RFC 2818: HTTP Over TLS-  SSL 3.0 Specification (IETF)-  HTTPS Everywhere ส่วนเสริมของ Firefox สร้างโดย Electronic Frontier Foundation-  วิกิพีเดียแบบที่ใช้ HTTPS-  HTTP ปะทะ HTTPS อธิบายเปรียบเทียบสองการเชื่อมต่อ -  ใช้เน็ตปลอดภัย อุ่นใจด้วย HTTPS Everywhere date=2011-07-28  อธิบาย HTTPS สั้น ๆ พร้อมวิธีติดตั้ง HTTPS Everywhere
หมวดหมู่:เอชทีทีพี
หมวดหมู่:การรักษาความปลอดภัย
หมวดหมู่:การเข้ารหัส
วงศ์ปลาอินทรี

วงศ์ปลาอินทรี (Mackerels, Tunas, King mackerels) เป็นวงศ์ของปลากระดูกแข็งวงศ์หนึ่ง จัดอยู่ในอันดับปลากะพง (Perciformes)  ใช้ชื่อวิทยาศาสตร์ว่า Scombridae
มีรูปร่างโดยรวม คือ มีลำตัวเพรียวยาวเป็นทรงกระสวย นัยน์ตากลมโต มีครีบหลังแบ่งออกเป็น 2 ตอน โดยตอนหลังมีลักษณะแข็งและมีขนาดเล็ก มีครีบท้องและครีบก้น  กล้ามเนื้อก่อนถึงโคนหางมีเนื้อเยื่อขวางอยู่เรียกว่า  "คีล" (Keel) โคนครีบหางกิ่วเล็กแต่แข็งแรง มีครีบแบ่งเป็นแฉก 2 แฉกเว้าลึก  ครีบท้องขนานยาวไปกับความยาวลำตัว มีขนาดความยาวแตกต่างกันตั้งแต่ 20 เซนติเมตร ไปจนถึงเกือบ 3 เมตร บางสกุลอาจมีลวดลายตามความยาวหรือแนวลำตัว ในปากมีฟันและกรามที่แข็งแรง
มีพฤติกรรมอยู่รวมกันเป็นฝูงใหญ่ ในทะเลเปิดในเขตอบอุ่นทั่วโลก เป็นปลาที่มีการอพยพย้ายถิ่น ในปลาขนาดเล็กกินแพลงก์ตอนและสัตว์น้ำขนาดเล็กกว่า และในปลาขนาดใหญ่จะไล่กินปลาขนาดเล็กกว่าเป็นอาหาร ว่ายน้ำได้อย่างรวดเร็ว เพราะใช้ครีบและหางแนบกับลำตัวเมื่อว่ายน้ำ โดยมีสถิติสูงสุดที่บันทึกได้คือ 75 กิโลเมตรต่อชั่วโมง
คีล ของปลาทูน่าตาโต (Thunnus obesus)ภาพโดย ดร.โทนี อายลิ่ง
โดยปลาในวงศ์นี้ เป็นที่รู้จักกันในชื่อสามัญภาษาไทยโดยรวมกัน คือ ปลาทู, ปลาโอ, ปลาทูน่า และปลาอินทรี เป็นต้น  เป็นปลาที่มีความสำคัญทางเศรษฐกิจเป็นอย่างมาก เพราะเป็นปลาที่มนุษย์ใช้ในการบริโภค ทั้งปรุงสุดหรืออาหารกระป๋อง รวมทั้งทำอาหารสัตว์ และตกกันเป็นเกมกีฬาด้วย
ปัจจุบันแบ่งออกได้เป็น 55 ชนิด 15 สกุล และแบ่งออกได้เป็น 2 วงศ์ย่อย โดยชนิดที่ใหญ่ที่สุด คือ ปลาทูน่าครีบน้ำเงินเหนือ (Thunnus thynnus) ที่มีรายงานยาวเต็มที่ที่เคยพบคือ 458 เซนติเมตร และมีน้ำหนักถึง 684 กิโลกรัม

**ดูเพิ่ม**
ปลาแมกเคอเรล

**อ้างอิง**

**แหล่งข้อมูลอื่น**
 ข้อมูลจาก Fishbase.org
หมวดหมู่:ปลาเศรษฐกิจ
หมวดหมู่:ปลาแบ่งตามวงศ์
หมวดหมู่:ปลาน้ำเค็ม
หมวดหมู่:วงศ์ปลาอินทรี
กรีน แลนเทิร์น (ภาพยนตร์)

กรีน แลนเทิร์น (italic=yes) เป็นภาพยนตร์อเมริกันแนวซูเปอร์ฮีโร ฉายเมื่อปี ค.ศ. 2011 สร้างจากตัวละครชื่อเดียวกันของดีซีคอมิกส์ กำกับโดย มาร์ติน แคมป์เบลล์ จากบทภาพยนตร์ที่เขียนโดย เกร็ก เบอร์ลานติ, นักเขียนการ์ตูน ไมเคิล กรีนและมาร์ค กุกเกนไฮม์ ซึ่งต่อมาบทถูกเขียนใหม่โดย ไมเคิล โกลเดนเบิร์ก ภาพยนตร์แสดงนำโดย ไรอัน เรย์โนลส์, เบลก ไลฟ์ลี, ปีเตอร์ ซาร์สการ์ด, มาร์ก สตรอง, แองเจลา บาสเซตต์และทิม ร็อบบินส์ ภาพยนตร์เล่าเรื่องราวของ ฮาล จอร์แดน นักบินทดสอบที่ได้รับเลือกให้เป็นสมาชิกมนุษย์คนแรกของกองกำลังตำรวจอวกาศ กรีนแลนเทิร์นคอร์ปส์ ฮาลได้รับแหวนที่มอบพลังพิเศษให้กับเขา และต้องเผชิญหน้ากับ พารัลแลกซ์ ผู้ที่ขู่ว่าจะทำลายสมดุลของอำนาจในจักรวาล

**เรื่องย่อ**
ในจักรวาลที่ลึกลับและกว้างใหญ่ไพศาลแต่ว่าก็ยังมีสิ่งมีชีวิตเล็ก ๆ แต่ว่าทรงพลังอาศัยอยู่มาเป็นเวลานานนับศตวรรษแล้ว ผู้ซึ่งทำหน้าที่รักษาสันติภาพและความยุติธรรมที่เรียกว่ากลุ่มองค์กร “กรีน แลนเทิร์น” (Green Lantern) เหล่าพี่น้องนักรบที่ร่วมสาบานกันว่าจะดูแลรักษากาแล็คซี่ นักรบ“กรีน แลนเทิร์น”แต่ละคนจะสวมแหวนที่ให้พลังอำนาจมหาศาลแก่พวกเขา แต่แล้วเมื่อมีศัตรูที่ชื่อว่า“Parallax”ผู้ที่ต้องการทำลายสมดุลของพลังแห่งจักรวาลเกิดขึ้นมา ชะตากรรมของพวกเขาและชะตากรรมของโลกจึงต้องขึ้นอยู่กับผู้ที่ได้รับเลือกคนใหม่ มนุษย์คนแรกที่ถูกเลือกให้เป็นหนึ่งใน “กรีน แลนเทิร์น” ที่มีนามว่า ฮาล จอร์แดน Hal Jordan (แสดงโดย ไรอัน เรย์โนลด์) “ฮาล จอร์แดน” เป็นนักบินทดสอบผู้มีพรสวรรค์และหยิ่งยโส แต่ว่า“กรีน แลนเทิร์น”ก็ยังมีความเคารพและความเชื่อมั่นเล็ก ๆ ในมนุษย์ผู้ซึ่งไม่เคยใช้พลังอันไม่มีขอบเขตของแหวนนี้มาก่อน เขาคือบุคคลที่ใช่อย่างแน่นอนเขามีบางอย่างที่ผู้อื่นในองค์กรไม่มี และเขายังมีกำลังใจจากเพื่อน ๆ นักบินและหวานใจ แคโรล เฟอริส Carol Ferris (แสดงโดย เบล็ค ไลฟ์ลี่ย์) อีกด้วย ยิ่งเขาค้นพบพลังที่ซ่อนอยู่ของเขาและเอาชนะความกลัวของตัวเองได้เร็วเท่าไหร่ ไม่เพียงแต่จะสามารถจัดการกับ “Parallax” ได้เท่านั้นแต่จะทำให้เขากลายเป็นนักรบ “กรีน แลนเทิร์น” ที่ยิ่งใหญ่ตลอดกาล

**อ้างอิง**

**แหล่งข้อมูลอื่น**
 Green Lantern- Green Lantern- Green Lantern- Green Lantern- Green Lantern
หมวดหมู่:กรีนแลนเทิร์น
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ที่ถ่ายทำในรัฐลุยเซียนา
ปลาอินทรี

ความหมายอื่น อินทรี
ปลาอินทรี (Indo-Pacific king mackerels, Spotted mackerels, Seerfishes) เป็นปลาทะเลจำพวกหนึ่ง จัดอยู่ในสกุล Scomberomorus (/สะ-คอม-บี-โร-โม-รัส/) ในวงศ์ Scombridae
ปลาอินทรีมีรูปร่างโดยรวม คือ มีลำตัวแบนข้างเรียวยาว คอดหางกิ่ว ปลายหางเว้าเป็นแฉกลึก ส่วนหัวและปลายปากแหลม ภายในปากในบางชนิดและปลาขนาดใหญ่จะเห็นฟันแหลมคมอย่างชัดเจน อาศัยอยู่เป็นฝูงใกล้ผิวน้ำ มีลวดลายเป็นจุดหรือบั้งตามแต่ชนิด
จัดเป็นปลาที่มีขนาดใหญ่สกุลหนึ่งในวงศ์ คือ มีความยาวโดยเฉลี่ยประมาณ 1 เมตร หาอาหารโดยไล่กินปลาและสัตว์น้ำขนาดเล็กกว่า อาศัยอยู่ในทะเลเปิดทั่วโลกในเขตร้อนและเขตอบอุ่น
เป็นปลาเศรษฐกิจที่สำคัญอีกชนิดหนึ่ง โดยในประเทศไทยนิยมนำมาทอดหรือทำเป็นปลาเค็ม ซึ่งในภาษาแต้จิ๋วจะเรียกว่า "เบกาฮื้อ" (馬鮫魚; พินอิน: Mǎ jiāo yú) และนิยมตกเป็นเกมกีฬาด้วย

**การจำแนก**
ปัจจุบันจำแนกออกได้ 18 ชนิด ในน่านน้ำไทยมีชุกชุมอยู่ 2 ชนิด คือ ปลาอินทรีบั้ง (S. commerson) และปลาอินทรีจุด (S. guttatus) โดยปลาในสกุลนี้เป็นปลาทะเลทั้งหมด แต่มีบางชนิดที่มีรายงานว่า พบปลาวัยอ่อนในเขตปากแม่น้ำหรือน้ำจืดด้วย คือ ปลาอินทรีทะเลสาบเขมร (S. sinensis) ที่พบว่ามีบางส่วนอาศัยอยู่ที่บริเวณปากแม่น้ำโขงหรือทะเลสาบเขมร- S. brasiliensis Collette, Russo & Zavala-Camin, 1978- S. cavalla (Cuvier, 1829)- ปลาอินทรีบั้ง, S. commerson (Lacépède, 1800)- S. concolor (Lockington, 1879)- ปลาอินทรีจุด, S. guttatus (Bloch & Schneider, 1801)- ปลาอินทรีเกาหลี, S. koreanus (Kishinouye, 1915)-  S. lineolatus (Cuvier, 1829)- ปลาอินทรีแอตแลนติก, S. maculatus (Couch, 1832)- ปลาอินทรีปาปัว, S. multiradiatus Munro, 1964- ปลาอินทรีจุดออสเตรเลีย, S. munroi Collette & Russo, 1980- ปลาอินทรีจุดญี่ปุ่น, S. niphonius (Cuvier, 1832)- S. plurilineatus Fourmanoir, 1966-  S. queenslandicus Munro, 1943-  S. regalis (Bloch, 1793)-  S. semifasciatus (Macleay, 1883)-  S. sierra Jordan & Starks, 1895- ปลาอินทรีทะเลสาบเขมร, S. sinensis (Lacépède, 1800)- S. tritor (Cuvier, 1832)

**ดูเพิ่ม**
 ปลาอินทรีน้ำลึก

**อ้างอิง**

**แหล่งข้อมูลอื่น**
หมวดหมู่:วงศ์ปลาอินทรี
ปลาวาฮู

ปลาวาฮู หรือ ปลาอินทรีน้ำลึก (Wahoo) เป็นปลาทะเลชนิดหนึ่ง มีชื่อวิทยาศาสตร์ว่า Acanthocybium solandri อยู่ในวงศ์ปลาอินทรี (Scombridae) 
มีรูปร่างคล้ายกับปลาในสกุลปลาอินทรี (Scomberomorus spp.) อย่างมาก โดยมีความแตกต่างกันคือ ครีบหลังของปลาวาฮูในตอนแรกจะมีความสูงกว่า และมีที่ว่างของครีบหลังตอนแรกและตอนหลังมากกว่าปลาในสกุลปลาอินทรี ครีบหางมีลักษณะเว้าที่ตื้นกว่า มีส่วนของจะงอยปากแลดูแหลมคมกว่า และรูปร่างที่เพรียวบางกว่า
จัดเป็นปลาเพียงชนิดเดียวเท่านั้นที่อยู่ในสกุล Acanthocybium
มีความยาวเต็มที่ได้ถึง 2.5 เมตร และมีน้ำหนักถึง 83 กิโลกรัม เป็นปลาที่อาศัยอยู่เป็นฝูงในเขตน้ำลึกได้ถึง 80 เมตร ในทะเลเปิดเขตอบอุ่นและกึ่งอบอุ่นทั่วโลก โดยในฮาวายจะเรียกว่า โอโน  ขณะที่ในประเทศสหรัฐเรียกปลานี้ว่า โฮโอ
เป็นปลาที่นิยมตกเป็นเกมกีฬา ในน่านน้ำไทยพบได้ทั้งฝั่งอ่าวไทยและทะเลอันดามัน

**อ้างอิง**
  Atlantic wahoo NOAA FishWatch. Retrieved 13 November 2012.- วาฮู...ยอดนักวิ่งน้ำลึก

**อ่านเพิ่ม**
 doi-access=free- s2cid=6010481
หมวดหมู่:วงศ์ปลาอินทรี
หมวดหมู่:ปลาน้ำเค็ม
หมวดหมู่:ปลาที่พบในประเทศไทย
หมวดหมู่:ปลาชนิดเดียว
ชิน อยู่ดี

ศาสตราจารย์ ชิน อยู่ดี (24 กุมภาพันธ์ พ.ศ. 2455 – 17 กรกฎาคม พ.ศ. 2529) เป็นนักวิชาการด้านโบราณคดี ที่ทำหน้าที่ในการสำรวจทางด้านโบราณคดีในภาคต่างๆ ของประเทศไทย มีผลงานรายงานการขุดค้นแหล่งโบราณคดีที่สำคัญ จำนวนมาก อาทิ ขุดค้นในท้องที่จังหวัดกาญจนบุรี และจังหวัดราชบุรี ระหว่าง พ.ศ. 2503-2505 ผลทำให้ทราบว่ามีคนก่อนประวัติศาสตร์ แต่สมัยหินเก่า สมัยหินกลาง สมัยหินใหม่และยุคโลหะอยู่ที่จังหวัดกาญจนบุรี และจังหวัดราชบุรี รวมทั้งควบคุมดูแลการบูรณะโบราณสถานที่จังหวัดสุโขทัย นครเมืองเชียงแสน จังหวัดเชียงราย เมืองกำแพงเพชร (พ.ศ. 2494-2512) ปราสาทหินพนมรุ้ง จังหวัดพระนครศรีอยุธยา และบริเวณเกาะใกล้เมือง  เมื่อ พ.ศ. 2495-2504 กับดูแลการบูรณะปราสาทหินพนมรุ้ง อำเภอนางรอง จังหวัดบุรีรัมย์ พ.ศ. 2517-2518  เป็นต้น  ผลงานการขุดค้นต่าง ๆ มีผลต่อการส่งเสริมการศึกษาเกี่ยวกับประวัติศาสตร์ โบราณคดี ที่มีผลต่อการศึกษาทางด้านสาขานี้มายุคต่อ ๆ มา

**ประวัติ**
ชิน อยู่ดี เป็นบุตรของนายเชย และนางชอุ่ม อยู่ดี (สกุลเดิม:เอมะสุวรรณ) เกิดเมื่อวันที่ 24 กุมภาพันธ์ พ.ศ. 2455 ที่ตำบลวังไม้ขอน อำเภอเมืองสวรรคโลก จังหวัดสวรรคโลก (อำเภอสวรรคโลก จังหวัดสุโขทัยในปัจจุบัน)
ใน พ.ศ. 2496 เขาได้ค้นพบ ใบเสมา ซึ่งมีชื่อเรียกว่า จารึกเนินสระบัว โดยเป็นศิลาประเภทหินทรายสีเขียว พบที่จังหวัดปราจีนบุรี และเป็นจารึกทางพุทธศาสนาที่มีอายุตั้งแต่สมัยศตวรรษที่ 14 

**ผลงานทางวิชาการ**
 อดีต : รวมเรื่องราวก่อนประวัติศาสตร์. กรุงเทพฯ:ฝ่ายวิชาการนักศึกษา คณะโบราณคดี มหาวิทยาลัยศิลปากร, 2517. - วัฒนธรรมบ้านเชียงในสมัยก่อนประวัติศาสตร์.นครหลวงฯ : กรมศิลปากร, 2515.- สมัยก่อนประวัติศาสตร์ในประเทศไทย.พระนคร : การพิมพ์พระนคร, 2513.- คนก่อนประวัติศาสตร์ในประเทศไทย .กรุงเทพฯ : กรมศิลปากร, 2512.


**เครื่องราชอิสริยาภรณ์**
ชิน อยู่ดี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**
 พ.ศ. 2500 – 80px เหรียญงานฉลอง 25 พุทธศตวรรษ

**ต่างประเทศ**
 เดนมาร์ก :
** พ.ศ. 2506 – 80px เครื่องราชอิสริยาภรณ์แดนเนอโบร ชั้นที่ 5 เบญจมาภรณ์

**อ้างอิง**
  ประวัติศ.ชิน อยู่ดี ศูนย์วิทยบริการมหาวิทยาลัยรามคำแพง ศูนย์จังหวัดสุโขทัย date=2020-06-27 
หมวดหมู่:บุคคลจากอำเภอสวรรคโลก
หมวดหมู่:นักโบราณคดีชาวไทย
หมวดหมู่:นักประวัติศาสตร์ชาวไทย
หมวดหมู่:นักเขียนชาวไทย
หมวดหมู่:ศาสตราจารย์
หมวดหมู่:นักวิชาการจากจังหวัดสุโขทัย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
เหตุรถไฟชนกันที่เหวินโจว พ.ศ. 2554

เหตุรถไฟชนกันที่เหวินโจว เกิดขึ้นเมื่อวันที่ 23 กรกฎาคม พ.ศ. 2554 โดยรถไฟความเร็วสูงสองขบวนประสบอุบัติเหตุชนและตกรางในเหวินโจว มณฑลเจ้อเจียง ประเทศจีน รถไฟทั้งสองขบวนนั้นกำลังแล่นอยู่บนทางรถไฟสายหนิงโป-ไท่โจว-เหวินโจวขณะเกิดเหตุ สื่อของรัฐจีนยืนยันมีผู้เสียชีวิตที่ได้รับการยืนยันแล้ว 39 คน และอย่างน้อย 192 คนถูกนำตัวส่งโรงพยาบาล ในจำนวนนี้มี 12 คนได้รับบาดเจ็บสาหัส อย่างไรก็ตาม ตามสถิติของบริษัทประกันภัย มีผู้เสียชีวิตมากกว่า 120 คน สำหรับสาเหตุคาดว่าเป็นเพราะระบบอาณัติสัญญาณรถไฟล้มเหลว

**ลำดับเหตุการณ์**
รถไฟทั้งสองกำลังวิ่งอยู่บนสะพานรถไฟสูง 20 เมตรระหว่างนครหังโจวกับฝูโจวเมื่อรถไฟทั้งสองขบวนชนกัน เมื่อเวลาประมาณ 20.00 น. ตามเวลามาตรฐานจีน รถไฟหมายเลข D3115 (CRH1-046B) บรรทุกผู้โดยสาร 1,072 คน กำลังมุ่งหน้าจากสถานีรถไฟหังโจวไปยังสถานีฝูโจวใต้สูญเสียพลังงานก่อนจะหยุดลงเหนือสะพานรถไฟ ซึ่งเกิดจากฟ้าผ่าที่เกิดขึ้นจากพายุฝนฟ้าคะนองที่อยู่ห่างไปทางใต้ 32 กิโลเมตร และทางตะวันตก 97 กิโลเมตรจากสะพานรถไฟแห่งนั้น ไม่นานหลังจากนั้น รถไฟหมายเลข D301 (CRH2-139E) บรรทุกผู้โดยสาร 558 คน กำลังมุ่งหน้าจากสถานีรถไฟปักกิ่งใต้ไปยังสถานีฝูโจว ชนเข้ากับท้ายขบวนรถไฟหมายเลข D3115 ที่กำลังจอดนิ่งสนิทอยู่
ตู้โดยสารที่สิบห้าและสิบหกท้ายขบวน D3115 และตู้โดยสารสี่ตู้หน้าของ D301 ตกราง และมีตู้โดยสารสี่ตู้ตกจากสะพานรถไฟ สามตู้ในจำนวนนี้ลงมาอยู่ในแนวราบกับพื้น ส่วนตู้ที่สี่นั้นค้างอยู่ในแนวดิ่งกับพื้น โดยปลายด้านหนึ่งอยู่บนพื้นและอีกด้านหนึ่งยังพิงอยู่กับสะพานรถไฟ
สาเหตุดั้งเดิมของเหตุชนกันดังกล่าวว่ากันว่าเป็นฟ้าผ่ารถไฟขบวนแรก ซึ่งเป็นเหตุให้รถไฟขบวนดังกล่าวสูญเสียพลังงานและหยุดสนิทบนราง อย่างไรก็ตาม อีกห้าวันให้หลังเหตุชนกันดังกล่าว บริษัทสถาบันวิจัยและออกแบบสัญญาณและการสื่อสารการรถไฟแห่งชาติปักกิ่ง จำกัด สถาบันวิจัยการรถไฟ แสดงความรับผิดชอบ โดยระบุในรายงานว่า สัญญาณบนรางไม่ได้เปลี่ยนเป็นสีแดง และเจ้าหน้าที่สังเกตไม่เห็นข้อผิดพลาดนี้
ซีซีทีวีรายงานเมื่อวันที่ 25 กรกฎาคม ว่า กระทรวงการรถไฟประกาศว่ามีผู้เสียชีวิต 39 คน และบาดเจ็บ 192 คน เซียง เหว่ยยี่ วัยสองขวบ เป็นบุคคลสุดท้ายที่ถูกช่วยชีวิต 21 ชั่วโมงหลังเกิดเหตุ ผู้ปกครองทั้งสองของเธอเสียชีวิตในเหตุการณ์
สถานเอกอัครราชทูตสหรัฐในปักกิ่งระบุในวันที่ 25 กรกฎาคม ว่า พลเมืองสหรัฐสองคนเสียชีวิตในเหตุการณ์นี้ด้วย สถานกงสุลอิตาลีประจำเซี่ยงไฮ้ ว่า มีพลเมืองอิตาลีสองคนเสียชีวิต

**อ้างอิง**
หมวดหมู่:อุบัติเหตุทางรถไฟในประเทศจีน
หมวดหมู่:เหตุการณ์ในประเทศจีน
แฌร์วินโย

แฌร์แว ยาโอ กูอาซี (Gervais Yao Kouassi) หรือรู้จักในชื่อ แฌร์วินโย (Gervinho) เกิดวันที่ 27 พฤษภาคม ค.ศ. 1987 เป็นนักฟุตบอลชาวไอวอรีโคสต์ เล่นในตำแหน่งกองหน้าตัวรุกให้กับสโมสรฟุตบอลโรมา ในกัลโช่ เซเรีย อา ของอิตาลี

**อ้างอิง**
หมวดหมู่:นักฟุตบอลชาวโกตดิวัวร์
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองหน้าฟุตบอล
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2014
ซางะ (เมือง)

ซางะ (Saga-shi) เป็นเมืองหลวงของจังหวัดซางะบนเกาะคีวชู ประเทศญี่ปุ่น มีขนาดพื้นที่ทั้งสิ้น 431.84 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 229,770 คน ในยุคเอโดะ ซางะเคยเป็นศูนย์กลางการปกครองของแคว้นศักดินาซางะ และเคยเป็นเมืองที่ใหญ่ที่สุดของอดีตแคว้นฮิเซ็ง

**อ้างอิง**

**แหล่งข้อมูลอื่น**
  ja-  เกี่ยวกับปราสาทฮางากูเระ-  เทศกาลลูกโป่งนานาชาติซางะ date=2007-09-28 
หมวดหมู่:นครในจังหวัดซางะ
มัตสึเอะ

มัตสึเอะ (松江市) เป็นเมืองหลวงของจังหวัดชิมาเนะ ภูมิภาคชูโงกุ ประเทศญี่ปุ่น มีขนาดพื้นที่ทั้งสิ้น 361.84 ตารางกิโลเมตร มีจำนวนประชากรในปี พ.ศ. 2554 ทั้งสิ้น 191,852 คน 

**อ้างอิง**

**แหล่งข้อมูลอื่น**
 มัตสึเอะ- มัตสึเอะ-  เว็บไซต์ทางการนครมัตสึเอะ date=2018-01-25 -  Official tourism page-  Matsue at Japan Guide
หมวดหมู่:นครในจังหวัดชิมาเนะ
ณภัทร โชคจินดาชัย

ณภัทร โชคจินดาชัย ชื่อเล่น  ท็อป, ท็อปแท็ป เกิดเมื่อวันที่ 28 มีนาคม พ.ศ. 2537 เป็น นักแสดงสังกัด GTH ในเครือ จีเอ็มเอ็ม แกรมมี่ และพิธีกร มีผลงานแสดงภาพยนตร์เรื่อง Suck Seed ห่วยขั้นเทพ รับบท ตวง มีน้องสาว 1 คน ชื่อ นัทธมน โชคจินดาชัย (นัท)

**การศึกษา**
ณภัทร จบการศึกษาระดับมัธยมจาก โรงเรียนสามเสนวิทยาลัย ระดับปริญญาตรีจาก มหาวิทยาลัยกรุงเทพ สาขาวิชานิเทศศาสตร์ (หลักสูตรนานาชาติ)

**จุดยืนทางการเมือง**
ณภัทรสนับสนุนการประท้วงในประเทศไทย พ.ศ. 2563–2564 โดยเขาให้กำลังใจทราย เจริญปุระ พร้อมทั้งเรียกร้องยกเลิกกฎหมายความผิดต่อองค์พระมหากษัตริย์ไทย 

**ผลงาน**

**ภาพยนตร์**

**ละครโทรทัศน์**

**มิวสิกวิดีโอ**

**รายการโทรทัศน์**

**พิธีกร**

**รับเชิญ / หนังสั้น / ซีรีส์**

**คอนเสิร์ต**
 Suckseed Day (ซักซี๊ดเดย์) , SF World Cinema Central World : 10 เมษายน พ.ศ. 2554- Chick Mountain Music Festival (มัน ไก่ มาก) , ค่ายฝึกนักศึกษาวิชาทหาร เขาชนไก่ : 27 สิงหาคม พ.ศ. 2554- GTH Fun Face, santorini park อ.ชะอำ จ.เพชรบุรี- ไทยประกันชีวิต Present GTH Day: Play It Forward, สนามกีฬาจุฬาลงกรณ์มหาวิทยาลัย- Hormones Prom Night (2557) -รวมนักแดงฮอร์โมนส์ วัยว้าวุ่น- STAR THEQUE GTH 11 ปีแสงคอนเสิร์ต (2558)

**กิจกรรมการกุศล**

**กิจกรรมอื่น ๆ**

**อ้างอิง**

**แหล่งข้อมูลอื่น**
 117494288329055- ToptapPlaych- toptapp_nc
หมวดหมู่:ฮอร์โมนส์ วัยว้าวุ่น
หมวดหมู่:นักแสดงชายชาวไทย
หมวดหมู่:นักแสดงจากจังหวัดพิจิตร
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
การตกมัน

เทมพอริน (temporin) ที่หลั่งออกมาในช่วงตกมัน
การตกมัน (musth หรือ must) เป็นสภาวะชั่วครั้งชั่วคราวในช้างพลาย อันมีลักษณะของพฤติกรรมก้าวร้าวอย่างสูง และการหลั่งฮอร์โมนสืบพันธุ์มากผิดปกติ ระดับฮอร์โมนเทสโทสเตอโรนในช้างที่กำลังตกมันสามารถสูงถึง 60 เท่ากว่าช้างในเวลาปกติ อย่างไรก็ตาม ยังไม่ทราบว่าการเพิ่มขึ้นผิดปกติของฮอร์โมนสืบพันธุ์ของช้างนั้นเป็นสาเหตุเดียวของการตกมัน หรือเป็นเพียงปัจจัยประกอบเท่านั้น การศึกษาทางวิทยาศาสตร์ของการตกมันยังเป็นปัญหา เพราะช้างที่กำลังตกมัน แม้แสดงท่าทางสงบนิ่ง ก็อาจพยายามฆ่ามนุษย์ได้

**สาเหตุและผลกระทบ**
ผู้เข้าเยี่ยมชมสวนสัตว์มักสังเกตว่าการตกมันนั้นเชื่อมโยงกับการเป็นสัด (rut) แต่ข้อสังเกตดังกล่าวไม่น่าจะถูกต้องในทางชีววิทยา เพราะวงรอบการเป็นสัดของช้างเพศเมียนั้นไม่ขึ้นกับฤดูกาล แม้ว่าช้างส่วนใหญ่จะตกมันในฤดูหนาว ยิ่งไปกว่านั้น ช้างพลายที่ตกมันมักทราบกันว่าจะทำร้ายช้างเพศเมียด้วย ไม่ว่าช้างตัวเมียนั้นกำลังติดสัดหรือไม่ มีการสังเกตว่าอาจมีความเชื่อมโยงระหว่างการตกมันกับพฤติกรรมเด่น
ช้างที่กำลังตกมันมักได้ปลดปล่อยสิ่งคัดหลั่งข้นคล้ายน้ำมันดิน เรียกว่า เทมพอริน (temporin) จากท่อเทมพอรัลข้างหัว เทมพอรินประกอบด้วยโปรตีน ลิพิต (ที่โดดเด่นคือ คอเลสเตอรอล) ฟีนอล ครีซอล และเซสควิเทอร์ฟีน สิ่งคัดหลั่งและปัสสาวะที่ถูกเก็บรวบรวมจากช้างในสวนสัตว์แสดงให้เห็นว่ามีระดับคีโตนและอัลดีไฮด์มีกลิ่นหลายชนิดเพิ่มสูงขึ้น ความก้าวร้าวของช้างบางส่วนอาจเกิดขึ้นจากปฏิกิริยาต่อเทมพอริน ซึ่งโดยธรรมชาติแล้วจะย้อยเข้าปากช้าง อีกปัจจัยประกอบหนึ่งอาจเกี่ยวข้องกับการบวมของต่อมเทมพอรัล ซึ่งไปกดตาของช้างและทำให้เกิดความเจ็บปวดเฉียบพลันเทียบได้กับฝีรุนแรงที่รากฟัน บางครั้งช้างพยายามจัดการกับความเจ็บปวดนี้โดยการขุดงาลงไปในดิน
ไฟล์:Two bulls matching testosterone levels..jpg|thumb|250px|ช้างแอฟริกาที่กำลังตกมันตัวหนึ่งกำลังวิ่งไล่ยีราฟ
การตกมันยังเชื่อมโยงกับความตื่นตัวทางเพศหรือการสร้างความครอบงำ แต่ความสัมพันธ์ดังกล่าวมีความชัดเจนน้อยมาก มีการบันทึกเหตุการณ์ช้างแทงและฆ่าแรดในอุทยานแห่งชาติหลายแห่งในทวีปแอฟริกา และคาดว่าน่าจะเกิดจากการตกมันในช้างเพศผู้วัยหนุ่ม โดยเฉพาะอย่างยิ่ง ช้างที่ไม่ได้เติบโตมากับเพศผู้ที่มีอายุมากกว่า การศึกษาแสดงให้เห็นว่าการนำช้างเพศผู้ที่มีอายุกลับเข้ามาในประชากรช้างในพื้นที่ดูเหมือนว่าจะช่วยป้องกันมิให้ช้างเพศผู้วัยหนุ่มเข้าสู่สภาวะตกมัน และสามารถหยุดพฤติกรรมก้าวร้าวนี้ได้
ช้างที่ตกมันมักมีอายุมากกว่า 25 ปี ช้างเลี้ยงที่กำลังตกมันต้องถูกล่ามหรือขังไว้ แม้ว่าช้างเพศผู้ยังสามารถสืบพันธุ์ได้แม้ไม่ได้กำลังตกมัน แต่ช้างที่กำลังตกมันจะมีกำลังมากกว่า และช้างเพศเมียก็มักเลือกคู่เป็นช้างเพศผู้ที่กำลังตกมัน

**อ้างอิง**

**แหล่งข้อมูลอื่น**
  All about elephants in zoo and circus. Elephant encyclopedia written by an elephant keeper-  Transport and Maintenance of Musth in Elephants date=2012-02-20 
หมวดหมู่:ช้าง
แม่แบบ:บทความคัดสรร/สิงหาคม 2554

ภาพชุดพระราชินีมารี เดอ เมดิชิ
ภาพชุดพระราชินีมารี เดอ เมดิชิ เป็นภาพเขียนชุดจำนวนยี่สิบสี่ภาพที่เขียนโดยปีเตอร์ พอล รูเบนส์ จิตรกรคนสำคัญของยุคบาโรกของเฟล็มมิช ที่ว่าจ้างโดยพระราชินีมารี เดอ เมดิชิ พระอัครมเหสีในพระเจ้าอองรีที่ 4 แห่งฝรั่งเศส สำหรับตั้งแสดงที่พระราชวังลักเซมเบิร์กในกรุงปารีส ประเทศฝรั่งเศส รูเบนส์ได้รับการจ้างในฤดูใบไม้ร่วงปี ค.ศ. 1621 หลังจากที่มีการเจรจาต่อรองเกี่ยวกับรายละเอียดต่างๆ ที่เกี่ยวกับข้อตกลงภายในสัญญาเมื่อต้นปี ค.ศ. 1622 แล้ว สัญญาก็ระบุว่าโครงการเขียนภาพจะต้องเสร็จภายในสองปีเพื่อให้ทันเวลากับการเสกสมรสของพระราชธิดาเจ้าหญิงเฮนเรียตตา มาเรียกับสมเด็จพระเจ้าชาร์ลส์ที่ 1 แห่งอังกฤษ ภาพเขียนยี่สิบเอ็ดภาพเป็นภาพการต่อสู้และการได้รับชัยชนะต่างๆ ในชีวิตของพระราชินีมารี เดอ เมดิชิ อีกสามภาพเป็นภาพเหมือนของพระองค์เองและพระราชบิดามารดา (อ่านต่อ...)
บทความคัดสรรก่อนหน้านี้: ประเทศเปรู – อันเนอ ฟรังค์ – กระซู่
ที่เก็บถาวร – บทความคัดสรรอื่น ๆ
วิทยาลัยครูหลวงพระบาง

วิทยาลัยครูหลวงพระบาง (ວິທະຍາໄລຄູຫຼວງພະບາງ) เป็นวิทยาลัยครูแห่งแรกในภาคเหนือของประเทศลาว รับนักเรียนจากแขวงต่าง ๆ ในภาคเหนือ คือ แขวงพงสาลี หลวงน้ำทา บ่อแก้ว อุดมไซ ไชยบุรี และหลวงพระบาง มีสี่แขนงวิชาคือ ประถมศึกษา วิทยาศาสตร์ธรรมชาติ สังคมศาสตร์ และภาษาต่างประเทศ สอนในระดับปริญญาตรีและปริญญาตรีต่อเนื่อง ในอนาคตจะเปิดการศึกษาในระดับปริญญาโท
หมวดหมู่:สถาบันอุดมศึกษาในประเทศลาว
สฟักซ์

สฟักซ์ (Sfax) หรือ เศาะฟากิส (صفاقس, Ṣafāqis) เป็นเมืองในประเทศตูนิเซีย เป็นเมืองท่าทางทะเล บนฝั่งด้านเหนือของอ่าวกาแบ็ส ส่งแร่ฟอสเฟต ผลไม้ ฟองน้ำ และน้ำมันมะกอกเป็นสินค้าออก เมืองก่อตั้งในปี ค.ศ. 849 ในคริสต์ศตวรรษที่ 12 พวกนอร์มันเข้ายึดครอง ในคริสต์ศตวรรษที่ 16 ตกเป็นของสเปน ต่อมากลายเป็นที่มั่นของโจรสลัด ฝรั่งเศสเข้าโจมตีใน ค.ศ. 1881 และเป็นฐานที่มั่นของฝ่ายอักษะในสงครามโลกครั้งที่สอง สฟักซ์เป็นเมืองหลวงของจังหวัดสฟักซ์ มีประชากร 330,440 คน (สำมะโน ค.ศ. 2014) ทำให้เป็นเมืองที่มีประชากรมากเป็นอันดับสองรองจากตูนิส เมืองหลวงของประเทศ

**ภูมิประเทศ**

**ภูมิอากาศ**

**หมายเหตุ**

**อ้างอิง**

**แหล่งข้อมูลอื่น**
 Sfax
หมวดหมู่:เมืองในประเทศตูนิเซีย
หมวดหมู่:เมืองหลวงทางวัฒนธรรมของอาหรับ
คาบสมุทรซูเอิร์ด

คาบสมุทรซูเอิร์ด
คาบสมุทรซูเอิร์ด (Seward Peninsula) เป็นคาบสมุทรทางฝั่งตะวันตกของรัฐอะแลสกา ประเทศสหรัฐอเมริกา  ตั้งอยู่ระหว่างอ่าวคอตเซบิวซาวนด์ทางตอนเหนือกับอ่าวนอร์ตันซาวนด์ทางตอนใต้ ยาว 330 กิโลเมตร กว้าง 145-225 กิโลเมตร แหลมพรินซ์ออฟเวลส์ซึ่งอยู่ทางตอนปลายสุดด้านตะวันตกของคาบสมุทรยื่นออกไปในทะเลเบริง ถือเป็นจุดตะวันตกสุดของทวีปอเมริกาเหนือ
หมวดหมู่:คาบสมุทร
วัดฝั่งแตง

วัดฝั่งแดง (ວັດຟາງແດງ) ตั้งอยู่ที่บ้านฝั่งแดง เมืองไชเชษฐา (เมืองเก่า) แขวงอัตตะปืออยู่ห่างจากตลาดใหญ่ 12 กิโลเมตร เป็นวัดเก่าแก่ ชาวบ้านนับถือว่ามีความศักด์สิทธิ์ ในสมัยสงครามอินโดจีน สหรัฐอเมริกาได้ทิ้งระเบิดลงในวัดเป็นจำนวนมากแต่ไม่ระเบิด ภายในวัดมีพระพุทธรูปและจิตรกรรมฝาผนัง รูปปูนปั้นศิลปะแบบมอญ ด้านหลังวัดมีแม่น้ำเซกะหมานไหลผ่าน
ฝั่งแตง
หมวดหมู่:สิ่งก่อสร้างในแขวงอัตตะปือ
โอนิ

ไฟล์:Oni in pilgrim's clothing.jpg|thumb|150px|โอะนิในชุดผู้แสวงบุญ ยุคโทะกุงะวะ วาดด้วยหมึกและสีบนกระดาษ  59.2 x 22.1 ซม.
โอะนิ (鬼 oni) คือ โยไกในความเชื่อของลัทธิชินโต ในประเทศญี่ปุ่น อาจเทียบได้กับโอเกอร์ในความเชื่อของตะวันตก คือ เป็นยักษ์สูงใหญ่ที่มีรูปร่างคล้ายมนุษย์ แต่มีบางส่วนในร่างกายที่ไม่เหมือนมนุษย์ธรรมดาทั่วไป เช่น มี 3 ตา มี 2 เขา มีเขี้ยวและเล็บคมกริบ มีผิวหนังสีแดงหรือสีส้ม มีนิ้วมือนิ้วเท้ามากกว่าข้างละ 5 นิ้ว นุ่งห่มหนังเสือ และในมือถือกระบองอันใหญ่ที่มีหนามที่เรียกว่า คะนะบุ (金棒)
เป็นอาวุธ ซึ่งเป็นสัญลักษณ์หมายถึง ความแข็งแกร่งที่ไม่อาจเอาชนะได้ เชื่อกันว่าโอะนิจะนำพามาซึ่งโรคร้าย โรคระบาด ความโชคร้าย และความหายนะ โอะนิสามารถเหาะเหินเดินในอากาศได้ และจะคอยจับเอาดวงวิญญาณของคนชั่วที่กำลังจะตาย โอะนิมักชอบหลบซ่อนตัวอยู่ห่างไกลจากสังคม หรือหลบซ่อนตัวอยู่ตามภูเขาหรือป่าทึบ อายุขัยของโอนิยังไม่แน่ชัดเพราะเป็นสัตว์ในตำนาน
ความเชื่อเรื่อง โอะนิ ได้รับอิทธิพลมาจากจีนและผสมกับพุทธศาสนาในเรื่องของยักษ์และความเชื่อที่ว่าทิศตะวันออกเฉียงเหนือ ที่เรียกว่า คิม่อน เป็นทิศของปีศาจ เป็นทิศทางที่ไม่เป็นมงคลเนื่องจากเป็นเส้นทางเดินของภูตผีปีศาจ ปัจจุบันในหมู่บ้านบางแห่งในประเทศญี่ปุ่น มีเทศกาลประจำปี คือ เซะสึบัง เป็นเทศกาลที่จัดขึ้นมาเพื่อขับไล่โอะนิ เริ่มต้นในช่วงต้นฤดูใบไม้ผลิ โดยชาวบ้านจะขว้างปาถั่วเหลืองออกนอกบ้าน พร้อมตะโกนขับไล่โอะนิ และกล่าววาจาเชื้อเชิญสิ่งที่เป็นมงคลเข้ามาในบ้าน นอกจากนี้แล้วยังเชื่อว่าลิงสามารถป้องกันโอะนิได้ เนื่องจากคำว่าลิงในภาษาปุ่นออกเสียงว่า "ซะรุ" (猿) ซึ่งยังสามารถแปลได้อีกหลายความหมาย จึงมีการปั้นรูปปั้นลิงไว้ตามหน้าบ้าน และยังเชื่อว่าต้นโฮลลี่ก็ยังช่วยป้องกันโอะนิได้ด้วย
ในบางครั้งผู้คนมักสับสนโอนิกับฮันเนีย เนื่องจากหน้าตาที่มีความใกล้เคียงกัน
ปัจจุบัน โอะนิได้ถูกแปรความเชื่อไป กลายเป็นสิ่งที่พิทักษ์ความดีและป้องกันความชั่ว มีการผลิตกระเบื้องหลังคาเป็นรูปโอะนิ ด้วยคติที่คล้ายคลึงกับการ์กอยล์ของตะวันตก

**อ้างอิง**

**แหล่งข้อมูลอื่น**
หมวดหมู่:โยไก
หมวดหมู่:สัตว์ในนิยาย
ซานเตียโกเดลเอสเตโร

ซานเตียโกเดลเอสเตโร (Santiago del Estero) เป็นเมืองหลวงของรัฐซานเตียโกเดลเอสเตโร ตั้งอยู่ทางตอนเหนือของประเทศอาร์เจนตินา มีประชากร 244,733 คน (จากการสำรวจประชากรปี ค.ศ. 2001) เป็นเมืองใหญ่เป็นอันดับ 12 ของประเทศ มีพื้นที่ 2,116 ตารางกิโลเมตร ตั้งอยู่ริมฝั่งแม่น้ำดุลเซ เมืองนี้เป็นเมืองที่เก่าแก่ที่สุดในอาร์เจนตินาที่ก่อตั้งโดยชาวสเปนที่ยังคงมีอยู่ ก่อตั้งราว 455 ปีก่อน เมืองนี้มีชื่อเล่นว่า "Madre de Ciudades" (เมืองแม่) เพราะเป็นเมืองแรกที่ก่อตั้งในดินแดนของอาร์เจนตินา และมีการประกาศอย่างเป็นทางการว่าเป็น "เมืองแม่และแหล่งกำเนิดของประเพณีพื้นบ้าน"

**อ้างอิง**
หมวดหมู่:เมืองในประเทศอาร์เจนตินา
พระครูภาวนาภิรัต (ทิม อิสริโก)

หลวงปู่ทิม  อิสริโก หรือ พระครูภาวนาภิรัต (16 มิถุนายน พ.ศ. 2422 – 16 ตุลาคม พ.ศ. 2518) ท่านเป็นอดีตเจ้าอาวาสวัดละหารไร่เป็นยอดพระคณาจารย์ที่มีพลังจิตแก่กล้ารูปหนึ่งของภาคตะวันออก ท่านเป็นคนถือสันโดษ ถือสมถะ ไม่ยึดติดทรัพย์สินใด ๆ ท่านฉันอาหารเพียงมื้อเดียวและไม่ฉันเนื้อสัตว์ ท่านสามารถตัดกิเลสออกไปทั้งปวง

**ประวัติ**
พระครูภาวนาภิรัต หรือที่รู้จักกันในนาม "หลวงปู่ทิม อิสริโก" เกิดเมื่อวันที่ 16 มิถุนายน พ.ศ. 2422 ตรงกับรัชสมัยของ พระบาทสมเด็จพระจุลจอมเกล้าเจ้าอยู่หัว (รัชกาลที่ 5 แห่งราชวงศ์จักรี) ที่บ้านหัวทุ่งตาบุตร ตำบลละหาร อำเภอบ้านค่าย จังหวัดระยอง ท่านเป็นหลานของหลวงปู่สังข์เฒ่า วัดเก๋งจีน ท่านได้อุปสมบทเมื่อวันที่ 7 มิถุนายน พ.ศ. 2449 มีพระครูขาว วัดทับมา เป็นพระอุปัชฌาย์ พระอาจารย์สิงห์ เป็นพระอนุสาวนาจารย์ พระอาจารย์เกตุ เป็นพระกรรมวาจาจารย์ ณ พัทธสีมาวัดละหารไร่ ได้รับฉายาว่า "อิสริโก" เมื่อบวชแล้วก็ได้ศึกษาวิทยาคมจากตำราของ "หลวงปู่สังข์เฒ่า" ศึกษาเพิ่มเติมทั้งจากฆราวาสและบรรพชิต ท่านได้ออกธุดงค์ไปหลายจังหวัด ต่อมาท่านได้รับการแต่งตั้งเป็นเจ้าอาวาส วัดละหารไร่ และได้รับพระราชทานสมณศักดิ์เป็น "พระครูภาวนาภิรัต" เมื่อวันที่ 5 ธันวาคม พ.ศ. 2507

**มรณภาพ**
หลวงปู่ทิม ท่านมรณภาพเมื่อวันที่ 16 ตุลาคม พ.ศ. 2518 ตรงกับรัชสมัยของ พระบาทสมเด็จพระมหาภูมิพลอดุลยเดชมหาราช บรมนาถบพิตร รวมสิริอายุได้ 96 ปี นับพรรษาได้ 69 พรรษา มีพิธีพระราชทานเพลิงเมื่อวันที่ 6 มีนาคม พ.ศ. 2526 ณ วัดละหารไร่ อำเภอบ้านค่าย จังหวัดระยอง

**พุทธสุภาษิต**
 ตํ เว ภทฺเทกรตฺโตติ              คนที่ขยัน วันแต่ละวันคือวันโชคดี - สติมโต สุเว เสยฺโย               คนมีสติ ย่อมดีขึ้นทุกวัน- น หิยติ สจฺจปรกฺกโม มุนิ      คนมีความรู้ บากบั่นและจริงจัง ย่อมไม่ตกต่ำ - สณฺหํ คิรํ อตฺถวตึ ปมุญเจ     ควรกล่าววาจาไพเราะ ที่มีประโยชน์ - สมคฺคานํ ตโป สุโข               ความเพียรพยายามเพื่อสามัคคีกันให้เกิดความสุข- รกฺเขยฺยานาคตํ ภยํ              พึงป้องกันภัยที่ยังไม่มาถึง - อนาคตํ ปฏิกยิราถ กิจฺจํ        จงเตรียมการสำหรับอนาคตไว้ให้พร้อม- ผาตึ กยิรา อวิเหฐยํ ปรํ         ควรทำแต่ความเจริญ อย่าเบียดเบียนผู้อื่น

**อ้างอิง**
#  ประวัติหลวงปู่ทิม อิสริโก วัดละหารไร่ เว็บอิทธิญาโณ date=2013-08-22
# หนังสือรวมสุดยอดพระคณาจารย์ทั้งหมด 180 พระองค์
#  ประวัติหลวงพ่อทิม อิสริโก date=2011-09-01
#  หลวงปู่ทิม วัดละหารไร่
#  ประวัติหลวงปู่ทิม วัดละหารไร่
#  พระเครื่องหลวงปู่ทิม วัดละหารไร่ date=2011-07-28
#  ประวัติหลวงปู่ทิม วัดละหารไร่fix-attempted=yes

**แหล่งข้อมูลอื่น**
  ประวัติวัดละหารไร่
หมวดหมู่:ภิกษุจากจังหวัดระยอง
หมวดหมู่:เจ้าอาวาส
หมวดหมู่:บุคคลจากอำเภอบ้านค่าย
น้ำตกตาดเลาะ

น้ำตกตาดเลาะ (ນ້ຳຕົກຕາດເລາະ) อยู่ห่างจากเมืองสาละวันไปทางทิศตะวันตกเฉียงใต้ประมาณ 28 กิโลเมตร เกิดจากการไหลของแม่น้ำเซเซดลงสู่ด้านล่าง เป็นน้ำตกที่ใช้ผลิตกระแสไฟฟ้าเพื่อใช้ในลาวและจำหน่ายให้ประเทศไทย ตัวน้ำตกสูง 10 เมตร มีน้ำตกที่อยู่ด้านบนของน้ำตกตาดเลาะคือน้ำตกจาดลัง มีรีสอร์ทสำหรับให้บริการนักท่องเที่ยว
หมวดหมู่:น้ำตกในประเทศลาว
หมวดหมู่:แขวงสาละวัน
น้ำตกเซเซด

น้ำตกเซเซด (ນ້ຳຕົກເຊເຊດ) ตั้งอยู่ในเขตบ้านแบ่ง ห่างจากตัวเมืองมาทางทิศใต้ 20 กิโลเมตร สามารถเดินทางจากสถานีขนส่งแขวงสาละวันโดยรถยนต์ได้ เป็นน้ำตกที่มีชื่อเสียงของแขวงสาละวัน สูงประมาณ 5 เมตร เป็นต้นน้ำของแม่น้ำเซเซดที่เป็นสาขาของแม่น้ำเซโดน
เซเซด
หมวดหมู่:แขวงสาละวัน
โคดามะ

ภาพวาดของโคดามะ
โคดามะ (木魂) เป็นวิญญาณประเภทหนึ่งตามความเชื่อในคติชนญี่ปุ่น ซึ่งเชื่อกันว่าสิงสถิตอยู่ในต้นไม้ ทำนองเดียวกับนางไม้ (dryad) ในเทพปกรณัมกรีก หรือผีโป๊กกะโหล้ง ตามความเชื่อของล้านนาไทย การตัดต้นไม้ที่มีโคดามะสิงสถิตอยู่เชื่อกันว่าจะนำมาซึ่งโชคร้าย และต้นไม้ดังนี้มักถูกทำเครื่องหมายด้วยเชือกชิเมนาวะ
เชื่อว่าต้นไม้ที่มีอายุมากเป็น 100 ปีขึ้นไปมักมีชีวิตและวิญญาณที่สิงอยู่ บ้างเชื่อว่าหากต้นใดที่มีอายุมากถึง 300 ปี โคดามะจะมีฤทธานุภาพสูง บางความเชื่อว่าว่าเมื่อต้นไม้แก่ขึ้นมีอายุมากขึ้นถึง 100 ปีก็จะมีพลังภูติ กลายเป็นปิศาจ เล่ากันว่ามีบางคนเข้าไปในป่าตัดฟืนจึงถูกโคดามะรบกวน บ้างเล่าว่าโคดามะได้เสกให้คนกลายเป็นต้นไม้ไปก็มี 
มีการอ้างอิงถึงโคดามะในวัฒนธรรมร่วมสมัยหลายประการของญี่ปุ่น เช่น มังงะหรืออนิเมชั่นเรื่อง GeGeGe no Kitarō และเจ้าหญิงจิตวิญญาณแห่งพงไพร ในปี ค.ศ. 1997

**อ้างอิง**

หมวดหมู่:คติชนญี่ปุ่น
หมวดหมู่:โยไก
ราฟาเอล โซซา ซิลวา

ราฟาเอล โซซา ซิลวา นอไวส์ (Rafael Souza Silva Novais) เกิดวันที่ 13 มกราคม พ.ศ.2527 ที่ริโอ เดอ จาเนโร ประเทศบราซิล ปัจจุบันเล่นให้สโมสรฟุตบอลบางกอกกล๊าส สวมเสื้อหมายเลข 27

**แหล่งข้อมูลอื่น**
  date=2011-07-07 -  Profile at Thaipremierleague.co.th date=2011-07-27 
หมวดหมู่:นักฟุตบอลชาวบราซิล
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:บุคคลจากรีโอเดจาเนโร
เกล็ดเลือดน้อย

ภาวะเกล็ดเลือดน้อย หรือเกล็ดเลือดต่ำ (thrombocytopenia, thrombopenia) เป็นภาวะซึ่งในเลือดมีเกล็ดเลือดน้อยกว่าปกติ
ภาวะเกล็ดเลือดต่ำ ก็ต่อเมื่อจำนวนเกล็ดเลือดน้อยกว่า 150,000 ต่อลูกบาศก์มิลลิเมตร และถ้าต่ำกว่า 20,000 มีโอกาสเลือดออกได้เองโดยไม่ต้องมีบาดแผล คนปกติจะมีเกล็ดเลือดประมาณ 150,000-450,000 ต่อลูกบาศก์มิลลิเมตร ทำให้เลือดออกผิดปกติ หยุดยาก ผู้ป่วยบางรายไม่แสดงอาการใด แต่บางรายมีภาวะเกล็ดเลือดต่ำมาก ต้องได้รับการรักษาทันที อาจเกิดเลือดออกจนเสียชีวิตได้

**อาการและอาการแสดง**
ระดับเกล็ดเลือดที่น้อยลงเพียงอย่างเดียวนั้นส่วนใหญ่ไม่ทำให้มีอาการใดๆ โดยอาจตรวจพบจากการตรวจนับเม็ดเลือดซึ่งทำเพื่อการตรวจสุขภาพหรือตรวจเพื่อหาโรคจากสาเหตุอื่น บางครั้งอาจมีรอยฟกช้ำ จุดเลือดออก หรือมีอาการเลือดออกอื่นๆ เช่น เลือดกำเดา เลือดออกตามไรฟัน เป็นต้น เมื่อเกล็ดเลือดต่ำถึงระดับหนึ่ง จะมีอาการเลือดออก มักเกิดที่ผิวหนังเป็นจุดเลือดออกแดงๆ จ้ำๆ คล้ายยุงกัด กดแล้วไม่จางหายไป ให้เราสังเกตจ้ำเลือดตามจุดต่างๆ ของร่างกาย 
หากมีบาดแผลเลือดออก จะมีเลือดออกมากและนาน หยุดยากกว่าปกติ

**อ้างอิง**

**แหล่งข้อมูลอื่น**
หมวดหมู่:โรคทางโลหิตวิทยา
หมวดหมู่:อาการแสดง
หมวดหมู่:โลหิตพยาธิวิทยา
ปวดศีรษะ

อาการปวดศีรษะคืออาการปวดซึ่งเกิดกับบริเวณใดๆ ของศีรษะและคอ ซึ่งอาจเป็นอาการของหลายๆ ภาวะที่เกิดกับศีรษะและคอ ทั้งนี้เนื่องจากเนื้อเยื่อสมองนั้นไม่สามารถรับรู้ความเจ็บปวดได้เนื่องจากไม่มีตัวรับรู้ความรู้สึกเจ็บปวด ดังนั้นอาการปวดศีรษะส่วนใหญ่เกิดจากความผิดปกติของอวัยวะอื่นๆ รอบๆ สมองที่สามารถรับรู้ความรู้สึกเจ็บปวดได้ โดยอวัยวะเหล่านี้อาจแบ่งออกได้เป็นสองกลุ่ม คือ ส่วนที่อยู่ในกะโหลกศีรษะ (หลอดเลือด เยื่อหุ้มสมอง และเส้นประสาทสมอง) และนอกกะโหลกศีรษะ (เยื่อหุ้มกระดูกของกะโหลกศีรษะ กล้ามเนื้อ เส้นประสาท หลอดเลือด เนื้อเยื่อใต้ผิวหนัง ตา หู โพรงอากาศ และเยื่อบุ)
ระบบการจำแนกประเภทอาการปวดศีรษะมีใช้อยู่หลายระบบ ระบบหนึ่งซึ่งเป็นที่รู้จักแพร่หลายคือระบบของ International Headache Society (สมาคมอาการปวดศีรษะนานาชาติ) วิธีการรักษาอาการปวดศีรษะขึ้นอยู่กับโรคที่เป็นสาเหตุ แต่ส่วนใหญ่มักมีการใช้ยาแก้ปวดร่วมในการรักษาด้วยเสมอ

**หนังสืออ่านเพิ่ม**
  archiveurl= https://web.archive.org/web/20030212204449/http://www.time.com/time/covers/1101021007/story.html

**แหล่งข้อมูลอื่น**
  National Headache Foundation-  IHS - The International Headache Classification (ICHD-2) date=2009-02-28 -  American Headache Society-  Withdrawal related headache information date=2009-08-26 -  HealthyCase -  Headache or Cephalalgia

หมวดหมู่:ความผิดปกติทางประสาทวิทยา
หมวดหมู่:อาการและอาการแสดงทั่วไป
หมวดหมู่:ปวดศีรษะ

หมวดหมู่:อาการและอาการแสดงทั่วไป
หมวดหมู่:โรคของระบบประสาทที่เกิดเป็นครั้งคราวและเป็นพักๆ
หมวดหมู่:ความเจ็บปวด
หมวดหมู่:โรคของระบบประสาทที่เกิดเป็นครั้งคราวและเป็นพักๆ

หมวดหมู่:โรคของสมอง
หมวดหมู่:โรคของระบบประสาทกลาง
หมวดหมู่:ระบบประสาทกลาง
การทำนายวันสิ้นโลก พ.ศ. 2554

การทำนายวันสิ้นโลก พ.ศ. 2554 โดยนักจัดวิทยุคริสเตียนชาวอเมริกัน แฮโรลด์ แคมปิง ว่า การรับขึ้นสู่สวรรค์ (Rapture) และวันพิพากษาจะเกิดขึ้นในวันที่ 21 พฤษภาคม พ.ศ. 2554 และจุดสิ้นสุดของโลกจะเกิดขึ้นในอีกห้าเดือนให้หลังในวันที่ 21 ตุลาคม พ.ศ. 2554 แคมปิง ประธานของเครือข่ายวิทยุครอบครัวคริสเตียน อ้างไบเบิลเป็นแหล่งข้อมูลและว่า วันที่ 21 พฤษภาคม จะเป็นวันรับขึ้นสู่สวรรค์และวันพิพากษา "เกินกว่าเงาของความสงสัย" แคมปิงเสนอว่า วันสิ้นโลกน่าจะเกิดขึ้นเมื่อเวลา 18.00 น. ตามเวลาท้องถิ่น โดยการรับขึ้นสู่สวรรค์นั้นจะเกิดขึ้นไล่ตามเขตเวลาของโลก ผู้สนับสนุนเขาบางคนอ้างว่า ประชากรโลกราว 200 ล้านคน (ประมาณ 3% ของประชากรโลก) จะถูกรับขึ้นสู่สวรรค์
กลุ่มคริสเตียนข้างมาก รวมทั้งผู้เชื่อโปรแตสแตนท์และคาทอลิก ไม่ยอมรับการทำนายของแคมปิง บางคนปฏิเสธการทำนายอย่างชัดเจน โดยอ้างข้อความจากไบเบิลซึ่งมีข้อความตอนหนึ่งที่ว่า "แต่วันนั้นโมงนั้นไม่มีใครรู้ ถึงบรรดาทูตสวรรค์ในสวรรค์หรือพระบุตรก็ไม่รู้ รู้แต่พระบิดาองค์เดียว" (มาระโก 13:32) คำสัมภาษณ์กลุ่มผู้นำโบสถ์ระบุว่า พวกเขาทั้งหมดวางกำหนดการกิจกรรมของโบสถ์ตามปกติในวันอาทิตย์ที่ 22 พฤษภาคม ก่อนหน้านี้แคมปิงเคยทำนายไว้ว่า การรับขึ้นสู่สวรรค์จะเกิดขึ้นในเดือนกันยายน พ.ศ. 2537
หลังปรากฏว่าคำทำนายไม่เป็นจริง ความสนใจของสื่อมุ่งไปยังปฏิกิริยาจากแคมปิงและผู้สนับสนุนเขา วันอาทิตย์ที่ 22 พฤษภาคม แคมปิงปรากฏตัวจากบ้านของเขาเป็นเวลาสั้น ๆ โดยขอเวลาคิดทบทวน เขาว่า เขาจะแถลงการณ์ต่อสาธารณะในวันจันทร์ที่ 23 พฤษภาคม และในวันนั้น แคมปิงแถลงว่าวันที่ 21 พฤษภาคมเป็นวันพิพากษา "ทางจิตวิญญาณ" และการรับขึ้นสู่สวรรค์ทางกายภาพจะเกิดขึ้นในวันที่ 21 ตุลาคม พ.ศ. 2554 พร้อมกับที่พระเจ้าจะทำลายทั้งเอกภพ

**อ้างอิง**
หมวดหมู่:อวสานวิทยา
โทกูชิมะ (เมือง)

โทกูชิมะ (Tokushima-shi) เป็นเมืองหลวงของจังหวัดโทกูชิมะ บนเกาะชิโกกุ ประเทศญี่ปุ่น มีขนาดพื้นที่ทั้งสิ้น 191.39 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 248,797 คน โทกูชิมะได้รับการจัดตั้งขึ้นเป็นเทศบาลนครเมื่อวันที่ 1 ตุลาคม ค.ศ. 1889
เทศกาลเต้นรำอาวะโอโดริ

**แหล่งข้อมูลอื่น**
 โทกูชิมะ- www.city.tokushima.tokushima.jp/ ja- Tokushima- 4058068
หมวดหมู่:นครในจังหวัดโทกูชิมะ
การสวนทวารด้วยกาแฟ

การสวนทวารด้วยกาแฟ เป็นหัตถการที่มีที่มาจากความเชื่อทางการแพทย์อย่างหนึ่ง ทำโดยใส่กาแฟเข้าไปทางทวารเพื่อ "ล้าง" ลำไส้ใหญ่และไส้ตรง แม้จะเป็นหัตถการที่มีบันทึกชัดเจนว่าทำกันมานาน แต่วงการแพทย์ส่วนใหญ่ยังไม่ยอมรับว่ามีประโยชน์ และอาจมีอันตรายได้มาก

**ประวัติ**
ความเชื่อเรื่องการล้างทวารเพื่อรักษาโรคมีย้อนไปจนถึงสมัยอียิปต์ แต่การนำกาแฟมาใช้เป็น "สารดูดพิษ" เพื่อการนี้นั้นเป็นความคิดที่ค่อนข้างใหม่ โดยมีการคิดค้นใน ค.ศ. 1917 และปรากฏใน Merck Manual จนถึง ค.ศ. 1972
ค.ศ. 1920 นักวิทยาศาสตร์ชาวเยอรมันศึกษาผลกระทบของคาเฟอีนต่อท่อน้ำดีและลำไส้เล็ก ดร. มักซ์ แกร์โซน เสนอว่า การสวนทวารด้วยกาแฟมีผลด้านดีต่อระบบทางเดินอาหาร แกร์โซนว่า การสวนทวารด้วยกาแฟมีผลดีต่อผู้ป่วยวัณโรค และในภายหลังพบในผู้ป่วยมะเร็งด้วย เขาอ้างว่าไม่เหมือนกับการสวนทวารด้วยน้ำเกลือ คาเฟอีนจะเข้าไปผ่านกล้ามเนื้อเรียบของลำไส้เล็ก แล้วเข้าไปในตับ ซึ่งการนี้ เขาว่า เป็นการล้างมากกว่าระบบทางเดินอาหารและขับพิษและน้ำดียิ่งกว่าการสวนทวารแบบธรรมดา เขามักบอกคนไข้ของเขาว่า "การสวนทวารด้วยกาแฟมิใช่เพื่อการทำงานของลำไส้ แต่เพื่อกระตุ้นตับ

**ประโยชน์ตามที่อ้าง**
มีการเสนอว่าการล้างลำไส้ด้วยกาแฟมีประโยชน์ในการป้องกันมะเร็ง แต่ยังไม่มีหลักฐานที่ยืนยันผล นอกจากนี้ การสวนทวารด้วยกาแฟยังได้พยายามถูกใช้เพื่อรักษาโรคอ้วนและโรคท้องผูก ผู้สนับสนุนอ้างว่าคาเฟอีนจะถูกดูดซึมในลำไส้ใหญ่และ "ล้างพิษ" ผลิตภัณฑ์เมตาบอลิกของเนื้องอกนั้น

**อันตราย**
การสวนทวารด้วยกาแฟอาจทำให้เสียชีวิตได้จากผลข้างเคียงหลายอย่าง เช่น การติดเชื้อ ความไม่สมดุลของเกลือแร่ ลำไส้ใหญ่อักเสบ ติดเชื้อในกระแสเลือด และหัวใจวาย ถ้าใส่กาแฟที่ร้อนเกินไปหรือเร็วเกินไป อาจทำให้ลำไส้ไหม้ หรือทะลุได้
มีรายงานจำนวนมากเกี่ยวกับการเสียชีวิตจากการสวนทวารด้วยกาแฟ สาเหตุการเสียชีวิตมาจากภาวะเกลือแร่ไม่สมดุลเช่นโซเดียมต่ำ ภาวะขาดน้ำ มีน้ำรั่วในช่องเยื่อหุ้มปอดและช่องเยื่อหุ้มหัวใจ ปัจจุบันองค์การอาหารและยาของสหรัฐอเมริกากำหนดว่างานวิจัยใดๆ ที่เกี่ยวข้องกับการสวนทวารด้วยกาแฟ อาสาสมัครจะต้องได้รับการแจ้งเสมอว่าการสวนทวารด้วยกาแฟนี้มีความเสี่ยงถึงเสียชีวิต

**อ้างอิง**

**แหล่งข้อมูลอื่น**
  A historical and informational look at coffee enemas date=2011-07-26 
หมวดหมู่:การแพทย์ทางเลือก
หมวดหมู่:ข้อถกเถียงทางการแพทย์
หมวดหมู่:วิทยาศาสตร์เทียม
ยามางูจิ (เมือง)

ยามางูจิ (Yamaguchi-shi) เป็นเมืองหลวงของจังหวัดยามางูจิ ประเทศญี่ปุ่น มีขนาดพื้นที่ 1,023.23 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 191,521 คน 
ยามางูจิเป็นเมืองที่ศาสนาคริสต์เผยแผ่เข้าสู่ประเทศญี่ปุ่นครั้งแรก โดยนักบุญฟรันซิสโก คาเบียร์ เมื่อ พ.ศ. 2093

**แหล่งข้อมูลอื่น**
 Yamaguchi- 4018443-  เว็บไซต์ทางการ ja
หมวดหมู่:นครในจังหวัดยามางูจิ
หมวดหมู่:วิทยาศาสตร์เทียม

หมวดหมู่:Pejoratives
หมวดหมู่:Types of scientific fallacy
หมวดหมู่:Scientific folklore
หมวดหมู่:วิทยาศาสตร์
หมวดหมู่:Pseudo-scholarship
หมวดหมู่:Fringe theories
ซอสศรีราชา

ศรีราชา เป็นซอสพริกแบบหนึ่ง ตั้งชื่อตามอำเภอศรีราชา จังหวัดชลบุรี โดยผลิตขึ้นครั้งแรกเพื่อรับประทานกับอาหารที่ร้านอาหารทะเลท้องถิ่น ทำจากพริกหวาน น้ำส้มสายชูกลั่น กระเทียม น้ำตาลและเกลือ ศรีราชาเป็นเครื่องปรุงรสที่พบได้ทั่วไปในร้านอาหารเอเชียหลายแห่ง และพบว่ามีในบ้านของชาวตะวันตกเพิ่มขึ้น

**ต้นกำเนิด**
ซอสพริกศรีราชาตราเหรียญทอง ซอสพริกสูตรแรกที่ใช้ชื่อศรีราชา
ซอสพริกศรีราชาถือกำเนิดอย่างเป็นทางการในปี 1932 ซึ่งเป็นปีที่เกิดการปฏิวัติสยามสู่ระบอบราชาธิปไตยภายใต้รัฐธรรมนูญ ในปีดังกล่าว นางลออ สุวรรณประสพ ชาวศรีราชาซึ่งตั้งถิ่นฐานในกรุงเทพ เริ่มผลิตซอสพริกขายและได้รับเหรียญทองในการประกวดสินค้าในงานฉลองรัฐธรรมนูญ นางพยายามจดทะเบียนซอสพริกในยี่ห้อ “ซอสพริกศรีราชา” ตามชื่อของบ้านเกิด แต่ทางราชการไม่อนุญาต เนื่องจากเป็นชื่ออำเภอหนึ่ง ท้ายที่สุดนางจึงต้องใช้ชื่อทางการค้าว่า “เหรียญทอง” อย่างไรก็ตาม การผลิตซอสพริกตราเหรียญทองเป็นอุตสากรรมขนาดย่อมระดับครัวเรือน มีกำลังการผลิตต่ำ จึงไม่มีชื่อเสียงมากนัก ซึ่งในปัจจุบัน ซอสพริกตราเหรียญทองก็ยังคงวางขายอยู่ และยังคงใช้ฉลากที่มีหน้าตาเหมือนเดิมทุกประการ
ซอสพริกศรีราชาพานิช ซอสพริกที่ทำให้คำว่าศรีราชามีชื่อเสียง
ซอสพริกศรีราชาที่มีชื่อเสียงในระดับสากล คือยี่ห้อ “ศรีราชาพานิช”  ซึ่งเริ่มวางขายในปี 1935 ซึ่งเป็นสูตรของนางถนอม จักกะพาก ชาวศรีราชา ซึ่งตั้งโรงงานทำซอสอยู่ที่อำเภอศรีราชา จังหวัดชลบุรี และกลายเป็นสินค้ามีชื่อประจำอำเภอ ต่อมาในปี 1984 บริษัท ไทยเทพรส จำกัด ก็เข้าซื้อกิจการและสูตร และจัดจำหน่ายทั้งในและต่างประเทศจนเป็นที่รู้จักกันในวงกว้างจนถึงปัจจุบัน และมีการคิดสูตรใหม่จำนวนหลายสูตร

**ซอสศรีราชาในอเมริกา**
ซอสพริกศรีราชาของบริษัทฮุยฟงฟู้ดส์ สหรัฐอเมริกา
ในช่วงที่สงครามเวียดนามใกล้สิ้นสุดในปี 1975 เดวิด จรัน (David Trần) นายทหารชาวเวียดนามใต้ ลักลอบขึ้นเรือสินค้านามว่าฮุยฟงไปยังเกาะฮ่องกง และดำเนินการขอลี้ภัยไปยังสหรัฐอเมริกา ต่อมาเมื่อเขามาอาศัยอยู่ในลอสแอนเจลิส เขาสังเกตุว่าพื้นที่นี้เป็นที่อยู่อาศัยของชาวเอเชียจำนวนมาก และเริ่มผลิตซอสพริกออกวางจำหน่าย ซอสพริกของเขาใช้พริกเม็กซิกัน มีรสเปรี้ยวและเผ็ดแหลม ซอสของเขาได้รับการตอบรับอย่างดี ท้ายที่สุดเขาจึงตั้งบริษัทฮุยฟงฟู้ดส์ในปี 1980 และผลิตซอสพริกออกวางจำหน่ายในชื่อซอสพริกศรีราชา ซึ่งรู้จักกันในชื่อซอสไก่ตัวผู้ เพราะบนฉลากของซอสเป็นรูปไก่ตัวผู้ 
ซอสนี้ได้รับความนิยมเพิ่มขึ้นอย่างมากจนกระทั่งมีตำราอาหารบางเล่มนำเสนอวิธีทำอาหารที่ต้องใช้ศรีราชาเป็นเครื่องปรุงรสหลัก บองอะเปะดีสต์ระบุว่า มันเป็นหนึ่งในเครื่องปรุงหลักของพวกเขาในปี 2010

**อ้างอิง**

**แหล่งข้อมูลอื่น**
  Huy Fong Foods Inc.-  Golden Mountain brand "Sriraja Panich"
หมวดหมู่:ซอสเผ็ด
หมวดหมู่:อาหารไทย
หมวดหมู่:อำเภอศรีราชา
หมวดหมู่:วัฒนธรรมของจังหวัดชลบุรี
หมวดหมู่:ธุรกิจอาหาร
วินฟรีท เชเฟอร์

วินฟรีท "วินนี" เชเฟอร์ (Winfried "Winnie" Schäfer) เกิดวันที่ 10 มกราคม ค.ศ. 1950 ในเมืองมาเยน เป็นโค้ชฟุตบอลชาวเยอรมัน และอดีตนักกีฬาฟุตบอล อดีตผู้ฝึกสอนทีมชาติไทย และ ทีมชาติจาเมกา

**อาชีพผู้จัดการทีม**
เชเฟอร์ ได้คุมทีมคาร์ลสรูห์เข้ารอบรองชนะเลิศ ยูฟ่า คัพ ในปี 1993-94 และได้นำทีมชาติแคเมอรูนเป็นแชมป์แอฟริกัน เนชั่นส์ คัพในปี 2002 จากนั้นในปี 2006 ได้พาทีมอัล-อาห์ลีเป็นแชมป์ลีกของประเทศยูเออี ในปี 2007-2009 คุมทีมอัล-ไอน์ ได้แชมป์เอมิเรตส์ คัพ และ เพรสซิเดนท์ คัพ ในปีเดียวกันและเชเฟอร์หมดสัญญากับทีมดังกล่าวเมื่อ 18 มกราคม 2011  และหลังจากนั้น ในเดือนมิถุนายน เชเฟอร์ได้เซ็นสัญญาคุมทีมชาติไทยเป็นเวลา 3 ปี

**เกียรติประวัติ**

**ผู้เล่น**
 ชนะเลิศยูฟ่า คัพ ปี 1979- รองชนะเลิศยูฟ่า คัพ ปี 1980- ชนะเลิศบุนเดิสลีกา ปี 1970- รองชนะเลิศบุนเดิสลีกา ปี 1978- ชนะเลิศเดเอ็ฟเบ โพคาล ปี 1970- รองชนะเลิศเดเอ็ฟเบ โพคาล ปี 1984

**โค้ช**
 Germany คาร์ลสรูห์
** รองชนะเลิศ เดเอ็ฟเบ โพคาล ปี 1996- Cameroon ทีมชาติแคเมอรูน
** ชนะเลิศแอฟริกัน เนชั่นส์ คัพ ปี 2002
** รองชนะเลิศฟีฟ่า คอนเฟเดอเรชั่นส์ คัพ ปี 2003- United Arab Emirates อัล-อาห์ลี
** ชนะเลิศยูเออี ฟุตบอล ลีก ปี 2006- United Arab Emirates อัล-ไอน์
** ชนะเลิศเอติซาลแลท เอมิเรตส์ คัพ ฤดูกาล 2008/2009
** ชนะเลิศยูเออี เพรซิเดนท์ คัพ ฤดูกาล 2008/2009
** ชนะเลิศยูเออี ซูเปอร์ คัพ ฤดูกาล 2009/2010- Thailand ทีมชาติไทย
** รองชนะเลิศเอเอฟเอฟ ซูซูกิ คัพ 2012

**อ้างอิง**
หมวดหมู่:บุคคลจากรัฐไรน์ลันท์-ฟัลทซ์
หมวดหมู่:นักฟุตบอลชาวเยอรมัน
หมวดหมู่:ผู้เล่นในบุนเดิสลีกา
หมวดหมู่:ผู้เล่นโบรุสซีอาเมินเชินกลัทบัค
หมวดหมู่:ผู้เล่นคิกเคิร์สอ็อฟเฟินบัค
หมวดหมู่:ผู้เล่นสโมสรกีฬาคาลส์รูเออ
หมวดหมู่:ผู้จัดการทีมฟุตบอลชาวเยอรมัน
หมวดหมู่:ผู้จัดการทีมสโมสรกีฬาคาลส์รูเออ
หมวดหมู่:ผู้จัดการทีมเฟาเอ็ฟเบ ชตุทการ์ท
หมวดหมู่:ผู้จัดการทีมสโมสรฟุตบอลเมืองทอง ยูไนเต็ด
หมวดหมู่:ผู้จัดการทีมฟุตบอลทีมชาติแคเมอรูน
หมวดหมู่:ผู้จัดการทีมฟุตบอลทีมชาติไทย
หมวดหมู่:ผู้จัดการทีมฟุตบอลทีมชาติจาเมกา
สนธิสัญญาลอนดอน (1915)

กติกาสัญญาลอนดอน (London Pact) หรือ สนธิสัญญาลอนดอน (Treaty of London) ใน ค.ศ. 1915 เป็นสนธิสัญญาลับระหว่างอิตาลีกับฝ่ายไตรภาคี ลงนามในกรุงลอนดอน เมื่อวันที่ 26 เมษายน ค.ศ. 1915 โดย ราชอาณาจักรอิตาลี สหราชอาณาจักร ฝรั่งเศสและรัสเซีย
ตามข้อความในสนธิสัญญา อิตาลีจะออกจากฝ่ายไตรพันธมิตรแล้วเข้าร่วมกับฝ่ายไตรภาคีแทน ซึ่งระบุไว้แล้วในความตกลงลับที่ลงนามในกรุงลอนดอน เมื่อวันที่ 4-5 กันยายน ค.ศ. 1914 ยิ่งไปกว่านั้น อิตาลีจะต้องประกาศสงครามต่อจักรวรรดิเยอรมันและออสเตรีย-ฮังการีภายในหนึ่งเดือน (อิตาลีไม่สามารถประกาศสงครามกับเยอรมนีได้ทันเวลา โดยประกาศสงครามใน ค.ศ. 1916) อิตาลียังจะได้รับดินแดนเพิ่มเติมเมื่อสงครามยุติ
ที่การประชุมสันติภาพปารีส ผู้แทนอิตาลียืนยันว่าพวกเขาจะเจรจาเฉพาะกับพันธมิตรยามสงคราม เซอร์เบีย และ มอนเตเนโกร เท่านั้น ไม่ใช่กับศัตรูที่พ่ายแพ้ รวมถึงคณะผู้แทนของราชอาณาจักรเซิร์บ โครแอตและสโลวีนใหม่ โดยเฉพาะอย่างยิ่ง พวกเขาโกรธมากที่สมาชิกสามคนของคณะผู้แทนเป็นผู้แทนของอดีตออสเตรีย-ฮังการี และหนึ่งคนที่เคยรับราชการเป็นรัฐมนตรีในคณะรัฐมนตรีสงครามของออสเตรีย 
สนธิสัญญาดังกล่าวเป็นโมฆะตามสนธิสัญญาแวร์ซาย เพราะประธานาธิบดีวูดโรว์ วิลสัน ผู้สนับสนุนการอ้างของสลาฟและไม่ยอมรับสนธิสัญญาดังกล่าว ปฏิเสธคำร้องขอดินแดนดัลเมเชียของอิตาลี อิตาลียังได้ปฏิเสธความตกลงที่ผ่านมาของสนธิสัญญาในการขยายจักรวรรดิอาณานิคมอิตาลีด้วยอาณานิคมในเอเชียและแอฟริกาของเยอรมนี และอ้างสิทธิ์เหนือแอลเบเนียแทน 

**อ้างอิง**

**ข้อมูล**
 fix-attempted=yes 

**อ่านเพิ่ม**
หมวดหมู่:ประวัติศาสตร์อิตาลี
หมวดหมู่:กติกาสัญญา
หมวดหมู่:สนธิสัญญาลับ
หมวดหมู่:สนธิสัญญาด้านพันธมิตรทางการทหาร
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:สนธิสัญญาเกี่ยวข้องกับจักรวรรดิรัสเซีย
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาสงครามโลกครั้งที่หนึ่ง
หมวดหมู่:ราชอาณาจักรเซอร์เบีย
หมวดหมู่:การแบ่ง (การเมือง)
หมวดหมู่:ฝ่ายสัมพันธมิตร (สงครามโลกครั้งที่หนึ่ง)
ออแล็งปิกลียอแน

ออแล็งปิกลียอแน (Olympique Lyonnais) หรือรู้จักกันในชื่อ โอลิมปิกลียง เป็นสโมสรฟุตบอลอาชีพของเมืองลียง เล่นอยู่ในลีกสูงสุดของฝรั่งเศส ในลีกเอิง จากข้อมูลจากผู้สนับสนุนและนักประวัติศาสตร์กีฬาให้ข้อมูลว่า สโมสรก่อตั้งในปี ค.ศ. 1899 ในชื่อ ลียงออแล็งปิกอูนีแวร์แตร์ แต่ก่อตั้งในระดับประเทศในฐานะสโมสรในปี ค.ศ. 1950 สโมสรประสบความสำเร็จอย่างมากในศตวรรษที่ 21 สโมสรชนะในการจัดแข่งขันลีกเอิงที่จัดขึ้นครั้งแรก ในปี ค.ศ. 2002 โดยสร้างสถิติเป็นผู้ชนะเลิศ 7 ครั้ง และยังชนะในถ้วยทรอเฟเดช็องปียง 7 ครั้ง ชนะในถ้วยกุปเดอฟร็องส์ 5 ครั้งและชนะในลีกเดอ 3 ครั้ง
ลียงยังได้เข้าร่วมแข่งในยูฟ่าแชมเปียนส์ลีก และในฤดูกาล 2009–10 สามารถเข้าถึงรอบรองชนะเลิศได้เป็นครั้งแรก ต่อมาก็ผ่านเข้ารอบรองชนะเลิศอีกครั้งในฤดูกาล 2019–20 สนามกีฬาเหย้าของสโมสรคือสนามสตาดเดอแฌร์ล็อง (Stade de Gerland) และในปี ค.ศ. 2013 สนามแห่งใหม่พร้อมที่จะเปิด คาดว่าจะใช้ชื่อว่า โอแอลแลนด์ (OL Land)

**ประวัติ**

**ยุคแรก**
ออแล็งปิกลียอแน ถูกสร้างขึ้นภายใต้การควบคุมดูแลของ มัลติสปอร์ตส ในชื่อ สโมสรฟุตบอลลียอออแล็งปิกยูนิเวอร์ซิทายริ ในปี ค.ศ. 1986 ภายหลังจากการก่อตั้งสโมสรได้เกิดความขัดแย้งภายในหลายเรื่องของการอยู่ร่วมกันของนักฟุตบอลสมัครเล่นและนักฟุตบอลมืออาชีพในสโมสรแล้วผู้จัดการของสโมสร เฟลลิก โลรูด์ และสตาฟโคชของสโมสรได้คิดสร้างสโมสรของตัวเอง เมื่อวันที่ 3 สิงหาคม ค.ศ. 1950 ในแผนการของโลรูด์ สร้างมาเพื่อการบรรลุผลเมื่อโอลิมปิกลียอแนก่อตั้งขึ้นอย่างเป็นทางการหลังจาก ดร. อัลเบิร์ท และ บุคคลจากเมืองลียง ได้ช่วยกันสนับสนุนเป็นอีกแรง ซึ่งผู้จัดการทีมคนแรกของสโมสรคือ ออสการ์ เฮอิสเซเลอร์ และเมื่อวันที่ 26 สิงหาคม ค.ศ. 1950 สโมสรได้ลงเล่นนัดแรกอย่างเป็นทางการด้วยการเอาชนะแคลิฟอร์เนียปารีส ไป 3-0

**คริสต์ทศวรรษ 2000**
เป็นช่วงยุครุ่งเรืองของลียงอย่างแท้จริง โดยชนะเลิศลีกเอิงถึง 7 สมัยซ้อนระหว่าง ค.ศ. 2002–2008 ชนะเลิศ ทรอเฟเดช็องปียง ถึง 6 สมัยซ้อนระหว่าง  ค.ศ. 2002–2007 กุปเดอลาลีกใน ค.ศ. 2001 อีก 1 สมัย และ กุปเดอฟร็องส์ใน ค.ศ. 2008 อีก 1 สมัย และสามารถผ่านเข้าสู่รอบลึกของรายการยูฟ่าแชมเปียนส์ลีก

**คริสต์ทศวรรษ 2020**
หนี้สินที่สโมสรเป็นเพิ่มขึ้นประมาณ 50 ล้านยูโรในปี 2024 และในวันที่ 15 พฤศจิกายน 2024 ลียงถูกปรับตกชั้นลงไปเล่นในลีกเดอและถูกแบนห้ามซื้อขายนักเตะหากไม่ชำระหนี้ค้างชำระก่อนจบฤดูกาล 2024–25

**เกียรติประวัติ**

**FRA ระดับประเทศ**
 ลีกเอิง
** ชนะเลิศ (7): 2001–02, 2002–03, 2003–04, 2004–05, 2005–06, 2006–07, 2007–08- ลีกเดอ
** ชนะเลิศ (3): 1950–51, 1953–54, 1988–89- กุปเดอฟร็องส์
** ชนะเลิศ (5): 1963–64, 1966–67, 1972–73, 2007–08, 2011–12- กุปเดอลาลีก
** ชนะเลิศ (1): 2000–01- ทรอเฟเดช็องปียง
** ชนะเลิศ (8): 1973, 2002, 2003, 2004, 2005, 2006, 2007, 2012

**Europe ระดับทวีปยุโรป**
 ยูฟ่าแชมเปียนส์ลีก
** รอบรองชนะเลิศ (2): 2009–10, 2019–20- ยูฟ่ายูโรปาลีก
** รอบรองชนะเลิศ (1): 2016–17- ยูฟ่าคัพวินเนอร์สคัพ
** รอบรองชนะเลิศ (1): 1963–64- ยูฟ่าอินเตอร์โตโตคัพ
** ชนะเลิศ (1): 1997

**ผู้เล่น**

**ผู้เล่นชุดปัจจุบัน**
ณ วันที่ 31 มกราคม 2025

**อ้างอิง**

**แหล่งข้อมูลอื่น**
  en-  ESPNsoccernet: Olympique Lyonnais date=2012-10-13 

หมวดหมู่:สโมสรฟุตบอลในประเทศฝรั่งเศส
หมวดหมู่:สโมสรในลีกเอิง
หมวดหมู่:สโมสรฟุตบอลที่ก่อตั้งในปี พ.ศ. 2442
หมวดหมู่:การควบรวมและเข้าซื้อกิจการในปี พ.ศ. 2565